section_heading: Radnja
paragraph_text: Za to vrijeme korumpirani policajci pojačavaju svoje napore kako bi pronašli Booka kojem preko telefona dolazi obavijest da je Carter ubijen. U isto vrijeme u gradu, Hochleitnera i ostale Amiše počnu uznemiravati lokalni stanovnici. Prekinuvši staru Amišku tradiciju koja ne dozvoljava nasilje, Book uzvraća lokalcima. Njihovoj zajedničkoj tuči svjedoči nekoliko ljudi koji nakon toga obavijeste policiju nakon čega vijesti dolaze i do Schaeffera.